Joventut organitza la Catrina Fest-Latin Halloween amb diferents activitats del 27 al 31 d'octubre
25 d’octubre 2017

![](/media/13kdgzqu/50cartel-halloween_cuerpo.jpg)  

La regidoria de Joventut de l'Ajuntament de Sagunt ja ha preparat la seua programació per a Halloween. Enguany, conscients de l'èxit d'anteriors edicions, ha decidit ampliar, tant en dies com en activitats. Sota el títol de Catrina Fest-Latin Halloween, ha preparat una sèrie d'activitats que començaran el divendres 27 d'octubre i acabaran el dimarts 31 amb una jornada repleta de continguts. Tot açò, en el Casal Jove del Port de Sagunt, gratuït i per a tots els públics.  
  
Tal com assenyala el regidor de Joventut, Guillermo Sampedro, “**l'any passat van acudir més de 700 persones a la festa d'Halloween, així que enguany hem decidit reforçar les activitats i ampliar l'oferta. A més, hem apostat per fer un Halloween més llatí, similar al Festival Catrina que s'organitza a Mèxic i, de pas, col·laborem amb la campanya que UNICEF ha engegat per ajudar als menors afectats per l'últim terratrèmol en aqueix país**”.  
  
L'arrencada de la programació tindrà lloc el divendres, a partir de les 17.30 h amb el comptacontes “Cornalina da clases de miedo”, a càrrec de la companyia de teatre local La NiñaCristal. L'obra està prevista per a menors d'entre 4 i 11 anys. El dissabte es projectarà a les 11.30 h la pel·lícula “El libro de la vida”, una pel·lícula infantil produïda per Guillermo del Bou i inspirada en la celebració mexicana del Dia dels Morts, el mateix tema de l'Halloween escollit per la regidoria de Joventut per a enguany. Després, a la vesprada, també hi haurà un avanç d'activitats com el taller de cuina Halloween o el march d'improvisació teatral amb temàtica de terror. L'activitat del dissabte es completa amb un concert del grup local del rock Freak Frogs a partir de les 20 h. Els tallers, així com el concert, s'emmarquen dins del programa d'oci per adolescents Lluna Plena.  
  
Posteriorment, el dimarts tindrà lloc l'autèntic plat fort de la programació, amb tota una jornada dedicada a Halloween i a la celebració mexicana del Dia dels Morts amb inflables, comptacontes, música, màgia, jocs i tallers, des de les 17h fins a les 22 h. Arranca tot amb el Catrina Parade, a les 17.15 h, una desfilada que marca l'inici de la festa en el qual participaran tots els Corresponsals dels IES, que són els organitzadors juntament amb la regidoria de Joventut de l'esdeveniment, i els xiquets que acudisquen al Casal Jove disfressats. Després, a les 17.30 h, comptacontes “El regne del mal” i l'espectacle musical “El Jurament de Nefisto”. Des de les 18 h fins a les 20 h tindrà lloc una de les activitats que més èxit va tenir l'any passat, el Tunel del Terror. A partir de les 20 h, el mag Piter Pardo visitarà el Casal Jove per realitzar un dels seus espectacles de màgia. Paral·lelament a tota esta activitat, tindrà lloc el photocall, tornejos de jocs de taula (amb la novetat del torneig de La Fallera Calavera), o tot un seguit de tallers com el de pintacares de Catrinas, de cuina, de polseres de calaveres, de màscares de Catrina o de diademes de flors. També hi haurà gastrofurgos perquè les famílies puguen berenar i sopar en el Casal Jove, així com stands de venda de productes típics d'Halloween i una ofrena de morts típica de la tradició mexicana.  
  
Segons Sampedro, “**enguany hem ampliat els espectacles i oferint activitats per a diferents edats, perquè els xiquets i la gent jove tinguen el seu espai, així que esperem que aquesta celebració llatina de l'Halloween siga tot un èxit**”.  

*   [](http://www.facebook.com/sharer.php?u=https://aytosagunto.es/va/actualitat/joventut-organitza-la-catrina-fest-latin-halloween-amb-diferents-activitats-del-27-al-31-d-octubre/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-la-catrina-fest-latin-halloween-amb-diferents-activitats-del-27-al-31-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-la-catrina-fest-latin-halloween-amb-diferents-activitats-del-27-al-31-d-octubre/ "Linked In")
*   [](mailto:?body=https://aytosagunto.es/va/actualitat/joventut-organitza-la-catrina-fest-latin-halloween-amb-diferents-activitats-del-27-al-31-d-octubre/)